Document ID: 32006D0241

32006D0241
L 088/63
JURNALUL OFÍCIAL AL UNIUNII EUROPENE
DECIZIA COMISIEI
din 24 martie 2006
privind anumite măsuri de protecție cu privire la unele produse de origine animală, cu excepția produselor pescărești, originare din Madagascar
[notificată cu numărul C(2006) 888]
(Text cu relevanță pentru SEE)
(2006/241/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor sanitar-veterinare pentru produsele care provin din țări terțe și sunt introduse în Comunitate (1), în special articolul 22,
întrucât:
(1)
Decizia 97/517/CE a Comisiei din 1 august 1997 privind anumite măsuri de protecție cu privire la unele produse de origine animală, cu excepția produselor pescărești, originare din Madagascar (2) a fost modificată în mod substanțial (3). Din motive de claritate și raționalizare, este necesar ca respectiva decizie să fie codificată.
(2)
Inspecțiile Comunității efectuate în Madagascar au arătat că există grave deficiențe în ceea ce privește infrastructurile și igiena în unitățile de prelucrare a cărnii și că nu există garanții suficiente privind eficacitatea controalelor efectuate de autoritățile competente. Gestionarea sănătății animale în Madagascar prezintă deficiențe grave și demonstrează lipsa aplicării normelor comunitare. În această țară există un risc potențial pentru sănătatea publică în ceea ce privește producția și transformarea produselor animaliere, cu excepția produselor pescărești.
(3)
Importurile de produse de origine animală provenind din Madagascar, cu excepția produselor pescărești, nu trebuie să fie autorizate până când nu se va putea garanta că nu mai există nici un risc.
(4)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Prezenta decizie se aplică produselor de origine animală, cu excepția produselor pescărești, originare din Madagascar.
Articolul 2
Statele membre interzic importul produselor menționate la articolul 1.
Articolul 3
Decizia 97/517/CE se abrogă.
Trimiterile la decizia abrogată se interpretează ca trimiteri la prezenta decizie și se citesc în conformitate cu tabelul de corespondență din anexa II.
Articolul 4
Prezenta decizie se adresează statelor membre.
Adoptată la Bruxelles, 24 martie 2006.

Labels: 17
0
3
6
18